
	[bookmark: nev]KÁLLAI KRISZTINA
nekem83@gmail.com
Sport- és rekreációszervezés
BSc, 6. félév
Nyíregyházi Egyetem

	
[bookmark: _GoBack]






Témavezető:
	Barabásné dr. Kárpáti Dóra
főiskolai docens, NYF BTMK




A Budapesti Sportiroda által létrehozott futónagyköveti program hatása a szabadidősportot végzők versenyeken, illetve közösségi futásokon észlelt részvételi arányára


Szakdolgozatom témájának a Budapesti Sportiroda által létrehozott futónagyköveti program működését vizsgáltam, elemeztem.
Célom volt, hogy bemutassam a futónagyköveti program megálmodóit, a megvalósítás szakaszait, népszerűsítsem a programot, megismertessem, megszerettessem a szabadidő sportokat, futóversenyeket az érdeklődőkkel.
A dolgozatban főként arra kerestem a választ, hogy mennyire népszerűek a közösségi futások, futóversenyek, illetve, hogy a futónagykövet által irányított közösségi sporttevékenység mennyire motiváló hatású a szabadidősportok, versenyek népszerűsítésére vonatkozóan.
A szakdolgozat kérdéseinek megválaszolására a következő módszert alkalmaztam: bemutattam a Budapest Sportiroda, valamint az általa létrehozott futónagykövet program működését, fejlődését. Kérdőíves felmérést követően elemeztem a futónagyköveti közösségek alakulását, munkáját, a közösségi futásokon, versenyeken résztvevők létszámadatait, a csoportok összetételét, növekedési ütemét. A dolgozat másik fő módszere az interjúk készítése volt, melyek segítségével pontosabb adatokat kaptam a program létrehozója és egy-egy futónagykövet munkájáról, tapasztalatairól.
A dolgozat nyomán átfogó képet kaptam a futónagyköveti program létjogosultságáról, a kapott eredmények alátámasztották a létrehozáskor elképzelt cél megvalósítását. A kutatás bizonyította, hogy a futónagykövetek munkája jelentős mértékben hozzájárul a szabadidősportok megismertetéséhez, népszerűsítéséhez, a futóversenyek létszámadatainak folyamatos növekedéséhez.

